stanford-oval/wikipedia huggingface dataset:
Kōzushima (Tokio)

| Kōzushima (神津島村) |
| --- | --- |
 Näkymä Kōzushiman keskuskylään
 lippu:  symboli
 Kōzushiman sijainti Tokion prefektuurissa
 Kōzushima
 Koordinaatit: 34°12′20″N, 139°08′04″E 
Valtio:  Japani
Alue:  Kantō
Prefektuuri:  Tokion metropoli
Aliprefektuuri:  Ōshiman aliprefektuuri
Hallinto:  
 – Hallinnon tyyppi:  Kyläkunta
Pinta-ala:  
 – Kokonaispinta-ala:  18,58 km²
Väkiluku (01/2022):  1 877
 – Väestötiheys:  101 as./km²
Symbolit:  
 – Puu:  Salpapensas
 – Kukka:  Kōzuebine (Calanthe discolor × Calanthe izu-insularis)
 – Lintu:  Sinirastas
 – Kala:  Purjekala
 
 https://vill.kouzushima.tokyo.jp/ 
Infobox OKVirheellinen NIMI-arvo: 
Kōzushima (jap. 神津島村, Kōzushima-mura) on Japanin kyläkunta Tokion metropolissa. Se käsittää Izusaariin kuuluvan Kōzushiman saaren, joka sijaitsee Tyynessä valtameressä noin 180 kilometriä Tokion kaupunkialueelta etelään. Kuntaan kuuluu myös joitakin pienempiä asumattomia saaria, kuten Tadanaejima. Kōzushiman kunta on osa Ōshiman aliprefektuuria. Kōzushimassa on 1 877 asukasta (tammikuussa 2022) ja sen pinta-ala on 18,58 neliökilometriä.
Maantiede

Kōzushima sijaitsee Izusaarten keskiosassa noin 55 kilometrin päässä Shimodan kaupungista Izun niemimaalla. Saarella kohoaa 572 metriä korkea Tenjōsan-niminen vuori. Asutus on keskittynyt yhteen kylään saaren lounaisrannikolla. Kōzushima tunnetaan runsaista pohjavesivaroistaan. Saarella onkin lukuisia vesilähteitä.
Kōzushiman alue kuuluu Fujin–Hakonen–Izun kansallispuistoon.
Historia

Mytologiassa Kōzushima tunnetaan kamien kokoontumispaikkana: legendan mukaan Kotoshironushi no mikoto kutsui jumalat Kōzushimalle neuvottelemaan muiden Izusaarten luomisesta. Vanhastaan saaren nimi lienee kirjoitettu 神
集島, ’saari jolle kamit kerääntyvät’. Myytti kertoo myös, miten kamit kokoontuivat Tenjōvuoren huipulle keskustelemaan Izusaarten vesivarojen jakamisesta.
Talous

Merkittäviä elinkeinoja ovat turismi, kalastus ja koristekukkien viljely. Perinteisiä Kōzushimalla valmistettavia tuotteita ovat fermentoitu kusaya-kala ja shōchū. Turisteja saarelle houkuttelevat esimerkiksi kalastus-, uinti- ja sukellusmahdollisuudet.
Liikenne

Kōzushimaa palvelee Kōzushiman lentoasema, josta on lentoja Tokion länsiosan Chōfuun Chōfun lentoasemalle. Lisäksi saarelta on Tokioon ja Shimodaan säännöllinen laivayhteys. Laivamatka Tokioon kestää noin 11,5 tuntia.
Kuvia

Kōzushiman satamaa
Awanomikoto-jinjan torii
Kōzushiman kunnantalo
Tadanaejima
Aiheesta muualla

Kuvia tai muita tiedostoja aiheesta Kōzushima Wikimedia Commonsissa
Kōzushiman kyläkunnan internetsivut (japaniksi)
Lehmiranta

| Lehmiranta |
| --- | --- |
 Kerrostalo Lehmirannassa
Kaupunki:  Raahe
Lehmiranta on kaupunginosa Raahessa. Se sijaitsee lähellä kaupungin keskustaa. Alueella sijaitsee muun muassa Lybeckerinpuiston päiväkoti sekä liikunnallinen päiväkoti Ilopirpana. Lehmirannassa on kerros-, rivi- ja omakotitaloja.
Liepājas Metalurgs

Liepājas Metalurgs tarkoittaa seuraavia asioita:
Liepājas Metalurgs, latvialainen urheiluseura
HK Liepājas Metalurgs, latvialainen jääkiekkoseura
FK Liepājas Metalurgs, latvialainen jalkapalloseura
BK Liepājas Metalurgs, latvialainen koripalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Liepājas Metalurgs”, voi hakea sivunnimihaulla, laajalla sivunnimihaulla tai tekstihaulla.
Loutrópoli Thermís

| Loutrópoli Thermís Λουτρόπολη Θερμής |
| --- | --- |
 Kunnallisyksikön sijainti
 Loutrópoli Thermís
 Koordinaatit: 39°10′51″N, 26°29′11″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Mytilíni
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  530108
Väkiluku (2011):  3 135
 – Kylä­yhdys­kunta:  1 066
 – Kylä:  900
Aikavyöhyke:  UTC+2
 – Kesäaika:  UTC+3
Rekisterikilpi:  MY
Infobox OKVirheellinen NIMI-arvo: 
Loutrópoli Thermís (kreik. Λουτρόπολη Θερμής; kath.kreik. Λουτρόπολις Θερμής, Loutrópolis Thermís) on Kreikan kylä sekä samanniminen Mytilínin kunnan kunnallisyksikkö (Δημοτική Ενότητα Λουτροπόλεως Θερμής, Dimotikí Enótita Loutropóleos Thermís) ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 3 135 ja varsinaisen Loutrópoli Thermíin kylän väkiluku 900 (vuonna 2011).
Loutrópoli Thermís sijaitsee Lesboksen koillisosassa. Varsinainen kylä sijaitsee noin kilometrin sisämaassa ja sen ranta-asutus Paralía Thermís rannikolla. Loutrópoli Thermís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Mytilínin kuntaa.
Kunnallisyksikön osat

Loutrópoli Thermíin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Kómi | Kómi | 139 |
| Loutrópoli Thermís | Ágios Geórgios | 56 |
| Loutrópoli Thermís | Loutrópoli Thermís | 900 |
| Loutrópoli Thermís | Moní Agíou Rafaíl (luostari) | 40 |
| Loutrópoli Thermís | Paralía Thermís | 70 |
| Mistegná | Mistegná | 407 |
| Mistegná | Skála Mistegnón | 123 |
| Mistegná | Toúmpes | 9 |
| Nées Kydoníes | Nées Kydoníes | 485 |
| Nées Kydoníes | Skála Néon Kydonión | 55 |
| Nées Kydoníes | Xampélia | 13 |
| Pigí | Pigí | 350 |
| Pýrgoi Thermís | Panagía | 38 |
| Pýrgoi Thermís | Pýrgoi Thermís | 450 |
Yhteensä: 3 135
Aiheesta muualla

Kuvia tai muita tiedostoja aiheesta Loutrópoli Thermís Wikimedia Commonsissa
Luettelo GP3-kilpailuista

Tämä on luettelo GP3-kilpailuista. Lihavoidut kilpailut olivat mukana GP3-sarjassa kaudella 2018.
Kilpailut

| # | Kilpailu | Kaudet | Kilpailuja |
| --- | --- | --- | --- |
| 1 |  Abu Dhabin Grand Prix | 2013–2018 | 6 |
| 2 |  Bahrainin Grand Prix | 2015 | 1 |
| 3 |  Britannian Grand Prix | 2010–2018 | 9 |
| 4 |  Belgian Grand Prix | 2010–2018 | 9 |
| 5 |  Espanjan Grand Prix | 2010–2018 | 9 |
| 6 |  Euroopan Grand Prix | 2010–2012 | 3 |
| 7 |  Italian Grand Prix | 2010–2018 | 9 |
| 8 |  Itävallan Grand Prix | 2014–2018 | 5 |
| 9 |  Jerezin Grand Prix | 2017 | 1 |
| 10 |  Malesian Grand Prix | 2016 | 3 |
| 11 |  Monacon Grand Prix | 2012 | 1 |
| 12 |  Ranskan Grand Prix | 2018 | 1 |
| 13 |  Saksan Grand Prix | 2010–2014, 2016 | 6 |
| 14 |  Turkin Grand Prix | 2010–2011 | 2 |
| 15 |  Unkarin Grand Prix | 2010–2018 | 9 |
| 16 |  Valencian Grand Prix | 2013 | 1 |
| 17 |  Venäjän Grand Prix | 2014–2015, 2018 | 3 |
Luettelo GP2-sarjaa johtaneista kuljettajista

Tämä on luettelo kuljettajista, jotka ovat johtaneet vähintään yhden kilpailun ajan GP2:sten MM-sarjaa. Jos johtajia on ollut samassa kilpailussa useampia, kuljettajien järjestykseen vaikuttavat voittojen määrä, muut kisasijoitukset tai kuljettajista nopeimmin pisteitä keränneen rooli.
Käsikranaatti

Käsikranaatti (Mk 2 sirpalekranaatti)
Saksalaisen Stielhandgranate 24 -varsikäsikranaatin halkileikkaus.
Käsikranaatti on jalkaväen käyttämä, mukanakulkeva, käsin heitettävä räjähtävä ampumatarvike. Sitä käytetään pääsääntöisesti vihollisen henkilöstön ja pesäkkeiden tuhoamiseen, ja joitain malleja käytetään myös panssarintorjuntaan. Käsikranaatti räjähtää yleensä siinä olevan pyroteknisen hidastuspanoksen sytyttäessä räjähdysnallin. Hidastuspanos syttyy yleensä kun iskurijousi pääsee vapautumaan kahvan irrotessa, jolloin iskuri lyö iskunalliin. Käsikranaattien yleinen viive on 3,5 (±0,5) sekuntia heittämisestä, joissakin malleissa räjähdysviivettä voi säätää. Kuuluisia käsikranaatteja ovat muun muassa yhdysvaltalainen Mk 2 ja saksalainen Stielhandgranate 24.
Vielä ensimmäisen maailmansodan aikaan käsikranaattien laatu oli vaihtelevaa; sokan irrottamisen jälkeen räjähdysaikaa ei voitu ennustaa. Se saattoi räjähtää 2–15 sekuntia sokan irroituksen jälkeen. Useat sotilaat kaatuivat juuri tämän takia: joko kranaatti saattoi räjähtää käteen, tai vihollinen otti heitetyn kranaatin käteensä ja heitti sen takaisin.
Historiaa

Käsikranaattien varhaismuotoja olivat heitettävät metalli- tai nahkakuoriset pommit, joiden sytytyslanka sytytettiin ennen niiden heittämistä. Ensimmäisten varsinaisten käsikranaattien ajastin käynnistyi jo sokan irtivetämisen jälkeen ja sotilaan oli pakko tänä aikana heittää kranaatti. Ymmärrettävästi liika viivyttely johti käsikranaatin räjähtämiseen kädessä, mutta myös liian nopeasti heittämällä viholliselle jäi enemmän aikaa suojautua. Ensimmäisessä maailmansodassa käsikranaatit yleistyivät sillä ne olivat tehokkaita aseita taistellessa kapeissa ja mutkittelevissa juoksuhaudoissa. Toisessa maailmansodassa käsikranaatit sopivat hyökkäykseen ja nopeaan sodankäyntiin ja niistä kehitettiin muun muassa panssarintorjuntaan sopivia malleja.
Käsikranaatin toiminta

Kun varmistussokka on vedetty irti ja käsikranaatti on heitetty maalia kohti:
1. Kahva (pidätinvipu) aukeaa käsikranaatin irrottua kädestä (jos kranaatissa on tällainen varmistus; esimerkiksi venäläinen F1 ja yhdysvaltalainen MK2. Kaikissa malleissa sitä ei ole; esimerkiksi varsikäsikranaatit kuten venäläinen RGD-33 ja saksalainen Stielhandgranate.)
2. Iskuri lyö nalliin
3. Sytyttimen hidastuspanos syttyy
4. Räjäytin räjähtää räjäyttäen kranaatin räjähdyspanoksen
5. Uritettu runko (sirpalekäsikranaatissa) sirpaloituu
Erilaisia käsikranaatteja

Varsinaisia käsikranaatteja on olemassa neljä erilaista mallia:
Sirpalekäsikranaatti, jonka toiminta perustuu räjähtäessä tapahtuvaan metallisen kuoren sirpaloitumiseen ja painevaikutukseen, joka tuhoaa tai vahingoittaa vihollisen elävää voimaa. Sirpaloituvat kranaatit ovat muodoltaan yleensä hyvin pyöreitä (tai soikeita) mahdollisimman tasaisen sirpaloitumisen takaamiseksi. Suomen puolustusvoimien käyttämä sirpalekranaatti hajoaa räjähtäessään noin 2 500 sirpaleeksi.
Painekäsikranaatti, jonka toiminta perustuu painevaikutukseen. Sen muovinen kuori ei aiheuta sirpaleita, ja esimerkiksi Suomen puolustusvoimien käyttämä painekäsikranaatti aiheuttaa räjähtäessään jopa 140 kilopascalin paineen 1,5 metrin etäisyydellä, 0,5 metrin korkeudella suljetussa tilassa. Painekäsikranaatteja käytetään suljetuissa tiloissa kuten korsuissa ja rakennuksissa.
Fosforikäsikranaatti, joka sytyttää kohteensa ja muodostaa savua. Sitä käytetään ajoneuvoja sekä materiaalia tuhottaessa.
Termiittikäsikranaatti, joka sytyttää kohteensa mutta ei muodosta savua käytetään kuten edellistä. Etuna edelliseen on huomattavasti halvempi hinta.
Lisäksi asevoimien ja erityisesti erikoisjoukkojen sekä poliisin käytössä on muita erilaisia käsiheitteitä:
Savuheite (kranaatti), käytetään vastustajien sokaisuun ja oman toiminnan suojaamiseen/peittämiseen.
Merkkisavuheite, joita on eri värisiä ja joiden tarkoituksena voi olla esimerkiksi maalin osoitus, viestintä (esimerkiksi perääntymiskäsky, paikan ilmoittaminen helikoptereille tms).
Sokaisukranaatti ns. Flashbang, käytetään muun muassa rynnäköissä vastustajien sokaisuun/harhauttamiseen räjähdysvälähdyksellä ja lamauttamiseen voimakkaalla räjähdysäänellä.
Kyynelkaasukranaatti, käytetään muun muassa rynnäköissä ja mellakoissa henkilöiden lamauttamiseen tai ihmismassan hajaannuttamiseen. Samaan tarkoitukseen käytetään myös paprikasumutekranaatteja.
Käyttö

Käsikranaatti aktivoidaan vetämällä sen varmistinsokka irti. Tämän jälkeen käsikranaatti heitetään ja sen irtautuessa heittäjän kädestä siinä ollut varmistinkahva irtoaa, vapauttaen iskurin, joka taas sytyttää kemiallisen ajastimen. Kun ajastimen aika on kulunut loppuun, nalli räjäyttää varsinaisen käsikranaatin primääriräjähteen/aineen.
Suomalaiset käsikranaatit

Suomen puolustusvoimien käyttämä sirpalekäsikranaatti koostuu seuraavista osista:
runko m/43
kahvasytytin m/83 tai m/95
vetorengas
varmistussokka
kahva
räjäytin
Sirpalekäsikranaatin pituus on noin 9 cm, halkaisija noin 5,3 cm ja paino noin 390 grammaa. Väriltään kranaatti on musta tai vihreä ja sen kuoressa on pystysuuntaisia uria. Sen tehokas vaikutusetäisyys ulottuu noin 15 metrin etäisyydelle räjähdyspisteestä, satunnaiset isot sirpaleet voivat vahingoittaa kauempanakin. Kranaatin viive on 2,5 sekuntia.
Suomalaisen painekäsikranaatin pituus on noin 13,5 cm, halkaisija noin 5,3 cm ja paino noin 390 grammaa. Painekranaatin viive on 2,5 s.
Suomalaiset käsikranaatit > Harjoituskäsikranaatit

Harjoiteltaessa käytetään keltaista muovista harjoituskäsikranaattia. Se ei sisällä räjäyttimen lisäksi muuta räjähdysainetta vaan vain valkoista jauhetta, joka pöllähtää, kun kranaatti räjähtää. Tämäkin kranaatti on silti vaarallinen ja on aiheuttanut onnettomuuksia.
Aikaisemmat harjoituskäsikranaatit olivat teräskuorisia, joiden sisällä oli valkeasta muovista tehdyille sylinterinmuotoiselle räjähdyspanokselle sopivaksi tehty läpiporattu pystysuuntainen reikä. Panos ruuvattiin sytyttimeen kiinni, minkä jälkeen sytytin panoksineen ruuvattiin teräksiseen runkoon kiinni. Käsikranaatti heitettiin rukkanen kädessä siltä varalta, että jos se olisikin räjähtänyt kädessä, ei iho olisi vaurioitunut kranaatin alapäästä tulevien kaasujen vuoksi. Savu oli mustaa ja jos se räjähti käsissä, siitä jäi musta vana mantteliin tai asetakkiin.
Aiheesta muualla

Wikimedia Commonsissa on kuvia tai muita tiedostoja aiheesta .
Howstuffworks: How Grenades Work (englanniksi)
Hand Grenades (englanniksi)
Käsikranaatin käyttökoulutusta
Lehmisavu (maalaus)

Eero Järnefelt: Lehmisavu (1891).
Lehmisavu on Eero Järnefeltin öljymaalaus vuodelta 1891. Se esittää sääskiä karkottavan lehmisavun ympärille kerääntyneitä lehmiä suomalaisessa maalaismaisemassa.
Järnefelt maalasi jo vuonna 1887 Pariisissa ensimmäisen Lehmisavu-nimisen maalauksen, jossa oli vain kolme lehmää. Se päätyi vuonna 1917 Ivar Hörhammerin lahjoituksena Ateneumin taidemuseolle. Tunnetumman Lehmisavun Järnefelt maalasi kesällä 1891 Nilsiän Västinniemen Kauniskankaan tilalla. Mallina oli järven vastarannalla sijainnut Kauniskankaan karjapiha. Järnefelt valokuvasi järjestetyn asetelman ja teki maalauksen sisätiloissa. Talossa oli yhteensä 35 lehmää, joista maalauksessa on mukana kahdeksan. Lehmien nimet ovat tiedossa.
Järnefelt sai aiheeseen mahdollisesti innoitusta enonsa Mihail Clodt von Jürgensburgin ja tanskalaisen taiteilijan Theodor Philipsenin lukuisista lehmiä esittäneistä maalauksista. Järnefeltin Lehmisavu muodostui Suomen taiteessa laiduntavaa karjaa esittävien teosten kantatyypiksi. Juuri tämän maalauksen on arveltu vaikuttaneen siihen, että pitkälle 1900-luvulle suomalaiset maisemamaalarit ja -valokuvaajat kuvasivat karjaa yleensä samantapaisina pieninä laiduntavina ryhminä. Teoksen arvostus on yhdistetty sen kuvaamaan tunnelmaltaan rauhalliseen maalaisidylliin.
Järnefelt teki taulusta kaksi kappaletta, joista isompi on mitoiltaan 57,5 x 89 senttimetriä ja pienempi 27 x 34 senttimetriä. Molemmat kappaleet kuuluvat yksityiskokoelmiin. Vuonna 1998 Lehmisavu myytiin Hagelstamin huutokaupassa miljoonan markan hinnalla nimettömälle helsinkiläiselle keräilijälle. Järnefeltin tunnetuimpiin maalauksiin kuuluvasta Lehmisavusta on tehty runsaasti jäljitelmiä suomalaisiin koteihin.
Colorgun

| Colorgun Superchrist |
| --- | --- | --- |

Studioalbumin tiedot
 Äänitetty : marraskuu 2003 - lokakuu 2005
 Julkaistu: 2. marraskuuta 2005
 Tuottaja(t): Mikko Lohenoja
 Tyylilaji: vaihtoehtorock
 Kesto: 48.09
 Levy-yhtiö: Disco Blanco Recordings
Superchristin muut julkaisut
|   | Colorgun 2005 | Surfing The Zeitchrist 2007 |
Colorgun on suomalaisen Superchrist-yhtyeen 2. marraskuuta 2005 julkaistu esikoisalbumi.
Tekijätiedot > Kappaleet

Something You Could Do – 3.32 (säv. ja san Mikko Lohenoja, sov. Mikko Lohenoja, Minttu Muranen ja Lassi Jokinen)
Tear Me Down Tonight – 3.22 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
My Everything – 3.27 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Going Nowhere – 3.55 (säv. Mikko Lohenoja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Before It Eats You – 5.09 (säv. Mikko Lohenoja ja Lassi Jokinen, san. Mikko Lohenoja, sov. Mikko Lohenoja, Minttu Muranen ja Lassi Jokinen)
It's All Safe Now – 3.24 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Total Gym – 3.35 (säv. Tuomas Skopa, Mikko Lohenoja ja Lassi Jokinen, san. Tuomas Skopa, sov. Tuomas Skopa, Mikko Lohenoja, Minttu Muranen ja Lassi Jokinen)
Isolation Information – 3.26 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Six Six Seven (Is Sex Heaven) – 2.39 (säv. Mikko Lohenoja ja Lassi Jokinen, sov. Mikko Lohenoja, Sonja Numminen, Minttu Muranen ja Lassi Jokinen)
Little Bird – 5.13 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Beach – 1.10 (säv. ja sov. Mikko Lohenoja ja Lassi Jokinen)
Yellow Ground – 4.24 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Place to Give (Extended Mix) – 5.00 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Tekijätiedot > Lisäraidat

Julkaistiin ladattavan digialbumin deluxe-version lisäraitoina maaliskuussa 2011.
Yellow Ground (2008 akustinen studiolive) – 4.21 (säv. ja san. Mikko Lohenoja, sov. Mikko Lohenoja, Minttu Muranen ja Lassi Jokinen)
Total Gym (2008 akustinen studiolive) – 3.03 (säv. Tuomas Skopa, Mikko Lohenoja ja Lassi Jokinen, san. Tuomas Skopa, sov. Tuomas Skopa, Mikko Lohenoja, Minttu Muranen ja Lassi Jokinen)
Tekijätiedot > Kokoonpano

Mikko Lohenoja – laulu (1–6, 8–10, 12, 13, lisäraidat), kitara, piano (11, 12), basso (11), saderumpu (11)
Minttu Muranen – basso (1–10, 12, 13, lisäraidat)
Lassi Jokinen – rummut, perkussiot (7), sampleri (9)
Tuomas Skopa – laulu (7)
Albumin teko > Äänitys

Colorgun-albumi on äänitetty Barbiewire-studiolla eli yhtyeen treenikämpällä Helsingin Kaapelitehtaalla toukokuun ja lokakuun 2005 välisenä aikana, poikkeuksena ”Six Six Seven (Is Sex Heaven)”- ja ”Beach”-kappaleet, joiden pohjaraidat ovat peräisin esituotantovaiheen äänityksistä kesäkuulta 2004. Albumin on tuottanut, äänittänyt, miksannut ja masteroinut yhtyeen laulaja-kitaristi Mikko Lohenoja. ”Place to Give” -kappale äänitettiin ennakkosingleä varten kokonaisuudessaan jo hieman aiemmin. Sen pohjaraidat äänitettiin marraskuussa 2003 Helsingissä Harjun nuorisotalon studiossa Ville Pystysen toimesta. Kappaleen miksasi Mikko Lohenoja Helsingin Vallilassa Johtoääni-studioilla maaliskuussa 2004. Albumin apumiksauksesta vastasi yhtyeen livemiksaaja Antti Patronen.
Albumin kappaleessa ”Total Gym” vieraileva laulaja, Sydän, sydän -yhtyeen Tuomas Skopa äänitti omat lauluosuutensa moniraitanauhurille kotistudiossaan. Lauluraidat siirrettiin yksitellen miksausta varten tietokoneelle, ja kappaleen alussa kuultava naksahdus on alun perin näiden raitojen synkronointimerkki joka jätettiin levylle.
Albumin teko > Kansikuva

Albumin kansikuvan ja sisäkannen kuvat on kuvannut Kati Vihermäki. Kannen suunnittelusta ja taitosta vastasivat Mikko Lohenoja ja Lassi Jokinen. Albumin kansikuva oli kuvaussession ensimmäinen otos, jonka valokuvaaja otti varoittamatta vain kuvan valotuksen tarkistusta varten.
Julkaisu > Singlet ja musiikkivideot

Albumilta julkaistiin kolme singleä The Introduction/Place to Give (2004), Tear Me Down Tonight (2005) ja My Everything (2006), joista kahdesta jälkimmäisestä on tehty myös musiikkivideot. My Everything sijoittui julkaisuviikollaan toukokuussa 2006 Suomen virallisen singlelistan sijalle 11.
Julkaisu > Levyn painokset

Albumista on otettu kaksi painosta, joista rajoitetusti ensimmäiset 1000 kappaletta on painettu kiiltäväksi lakatulle pahvikotelolle ja loppupainos mattapintaiselle pahvikotelolle. Muuten kansi ja levyn sisältö ovat painoksissa samat. Maaliskuun ja huhtikuun 2011 ajan yhtyeen kotisivujen kautta oli myös myynnissä rajoitettu painos, jossa oli albumin lisäksi mukana muun muassa kuvakirja.
Albumin vastaanotto

Colorgun sai julkaisunsa jälkeen positiivisen vastaanoton, sillä yhtye oli tehnyt ruohonjuuritason pohjatyötä viiden vuoden ja yli sadan keikan edestä, ja yhtyeen esikoisalbumia oltiin odotettu pitkään. Albumi sai kiitosta omaleimaisesta ja valmiin kuuloisesta kansainvälisestikin vertailukelpoisesta soundistaan.
Helsingin Sanomien musiikkitoimittaja Ilkka Mattila antoi albumille täydet viisi tähteä ja kirjoitti levyn olevan ”samanaikaisesti moderni ja perinteinen, rosoinen ja viimeistelty. Monesta muusta ensilevyttäjästä ja kokeneemmastakin yhtyeestä poiketen Superchrist ei tunnu tuhlaavan aikaansa oman äänen etsimiseen ja hätäisesti muilta lainattujen vaikutteiden piilotteluun” Lehti nosti albumin myös vuoden tärkeimpien julkaisujen joukkoon.
Soundi-lehden Pekka Laine kirjoitti, että ”yhtyeen taide on samanaikaisesti sekä kurinalaista että kahjoa. Se jyrää mutta herkästi. Superchrist tekee vakavasti otettavaa musiikkia, mutta kuten mukaan lykätyt elektrospedeilyt todistavat, se ei ota itseään liian vakavasti.”
Noise.fi -sivuston Risto Mikkonen kirjoitti, että ”soundi on tuore, mutta muotivirtauksista vapaa – rosoinen mutta lämmin. Aivan klassikkosarjaan en Colorgunia uskalla nostaa, mutta onpahan se nyt kuitenkin julkaisuvuotensa selkeää parhaimmistoa, ulkomaanelävät mukaanlukien.”
Albumin julkaisukiertue

Superchrist teki albumin julkaisun jälkeen päivälleen vuoden mittaisen Suomen kiertueen, joka kattoi yhdeksän kaupunkia ja 40 esiintymistä.
Albumin julkaisukiertue > Colorgun-kiertueen taltioinnit

Colorgun-kiertueen alkupään Tavastia-klubin keikalta 5. tammikuuta 2006 on julkaistu myös monikamerakuvalla tallennettu kokopitkä livetaltiointi BEHOLD! Superchrist Live Explosion (2006). Siitä julkaistiin lyhennetty versio My Everything -singlen CD-ROM -raitana.
Albumin julkaisukiertue > Colorgun-kiertueen päivämäärät

Colorgun-kiertueen esiintymiset syksyllä 2005 ja kevättalvella 2006
2.11.2005 On The Rocks, Helsinki
12.11.2005 Hima & Sali, Kaapelitehdas, Helsinki
23.11.2005 Kulttuuriareena Gloria, Helsinki
25.11.2005 Club Liberte, Helsinki
3.12.2005 Factory, Helsinki
8.12.2005 Klubi, Tampere
9.12.2005 Kipsari, Helsinki
5.1.2006 Tavastia-klubi, Helsinki
13.1.2006 Oranssi-klubi, Helsinki
20.1.2006 Bar 68, Jyväskylä
21.1.2006 Bar 15, Seinäjoki
27.1.2006 Nosturi, Helsinki
10.2.2006 Dynamo, Turku
11.2.2006 West Coast, Kokkola
17.2.2006 Fillari Café, Lahti
24.2.2006 Reaktori, Wanha Satama, Helsinki
2.3.2006 Klubi, Turku
15.3.2006 Yo-talo, Tampere
16.3.2006 Semifinal, Helsinki
24.3.2006 Vuoltsu, Tampere
Esiintymiset osana Riemufestivaali 2006 -kiertuetta
13.4.2006 Kuudes linja, Helsinki
14.4.2006 S-osis, Turku
15.4.2006 Nuku-keskus, Oulu
Colorgun-kiertueen esiintymiset loppukeväällä, kesällä ja syksyllä 2006
20.04.2006 Torvi, Lahti
04.05.2006 Tavastia-klubi, Helsinki
11.05.2006 Vanha ylioppilastalo, Helsinki
19.05.2006 Oranssi-klubi, Helsinki
03.06.2006 Lutakko, Jyväskylä
04.06.2006 Sähköjänis Kaksi festival, Pieksämäki
12.06.2006 Stadirock, Helsinki
06.07.2006 On The Rocks, Helsinki
04.08.2006 Uuden musiikin festivaali, Klubi, Turku
25.08.2006 Likefest, Ravintolalaiva Wäiski, Helsinki
07.09.2006 Oulun musiikkivideofestivaalit, 45 Special, Oulu
15.09.2006 Aurinkorock, Vuotalo, Helsinki
16.09.2006 Kickstart festival, Lutakko, Jyväskylä
17.10.2006 Oranssi-klubi, Helsinki
20.10.2006 Rytmikorjaamo, Seinäjoki
21.10.2006 West Coast, Kokkola
01.11.2006 Om’pu, Helsinki (akustinen keikka)
Aiheesta muualla

Superchristin kotisivut (Arkistoitu – Internet Archive)
Colorgun-albumi Spotify-musiikkipalvelussa